ครับผมมีตุ่มแดงตรงเหงือก มาเป็นปีแลัวไม่เจ็บครับ แต่บางเวชานานๆเป็นที แบบว่าจะปวดเหงือกมาพร้อมกับอาการเหงือกบวมด้วย ล่าสุดมีเลือดออกมาจากตรงจุดนั้นครับ
สวัสดีค่ะ อาการตุ่มแดงตรงเหงือกที่เป็นมาเป็นปีไม่หายไป อาจเกิดจาก ก้อนเนื้อที่อาจจะเป็นเนื้อดีหรือเนื้อร้ายก็ได้ในช่องปาก หากเป็นเนื้อร้าย มักจะขยายขนาดใหญ่ขึ้นเรื่อยๆ อาจจะไม่เจ็บ มักสัมพันธ์กับประวัติการสูบบุหรี่จัด การติดเชื้อไวรัสที่ชื่อว่า HPV หรือเป็นก้อนน้ำลายในช่องปากเกิดรอยฉีกขาดเล็กๆ ทำให้ต่อมน้ำลายรั่ว เกิดเป็นตุ่มในปากได้ มักจะไม่ค่อยหายเอง ต้องตัดออก หรือเป็น ตุ่มน้ำพองจากภูมิคุ้มกัน ลักษณะเป็นตุ่มน้ำใส เจ็บ อาจมีหลายตุ่มได้ ขึ้นได้ทั้งที่กระพุ้งแก้ม เพดานปาก หรือบริเวณคอด้านหลัง มักมีอาการอื่นร่วมด้วยเช่นตุ่มน้ำขึ้นตามตัว ใบหน้า ปวดข้อ แต่เป็นโรคที่เจอได้น้อยหากเป็นมาเป็นปี ไม่หายไปเลย ควรไปพบแพทย์เพื่อตรวจเพิ่มเติม ว่าจำเป็นต้องตัดชิ้นเนื้อส่งตรวจหรือไม่ หากเหงือกปวด บวม แดง มีเลือดออกจากตุุ่มดังกล่าว ควรรีบไปการดูแลตัวเองเบื้องต้น ไม่ไปแกะตุ่มในปาก ไม่เอาฟันไปกัด ไม่เอายาอะไรไปทา เพราะยังไม่ทราบการวินิจฉัยที่แน่ชัด รับประทานอาหารสุกสะอาด แปรงฟันวันละ 2 ครั้งเช้าเย็น